Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 1 Euroopan investointipankin perussäännöstä



Virallinen lehti nro L 302 , 15/11/1985 s. 0398



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 1 Euroopan investointipankin perussäännöstä ENSIMMÄINEN OSA EUROOPAN INVESTOINTIPANKIN PERUSSÄÄNNÖN MUKAUTUKSET 1 artikla Korvataan pankin perussäännöstä tehdyn pöytäkirjan 3 artikla seuraavasti: "3 artikla Sopimuksen 129 artiklan mukaisesti pankin jäseniä ovat: - Belgian kuningaskunta, - Tanskan kuningaskunta, - Saksan liittotasavalta, - Helleenien tasavalta, - Espanjan kuningaskunta, - Ranskan tasavalta, - Irlanti, - Italian tasavalta, - Luxemburgin suurherttuakunta, - Alankomaiden kuningaskunta, - Portugalin tasavalta, - Ison-Britannian ja Pohjois-Irlannin yhdistynyt kuningaskunta." 2 artikla Korvataan pankin perussäännöstä tehdyn pöytäkirjan 4 artiklan 1 kohdan ensimmäinen alakohta seuraavasti: "Pankin pääoma on kaksikymmentäkahdeksan miljardia kahdeksansataa miljoonaa ECUa, jonka jäsenvaltiot merkitsevät seuraavasti: Saksa 5 508 725 000 Ranska 5 508 725 000 Italia 5 508 725 000 Yhdistynyt kuningaskunta 5 508 725 000 Espanja 2 024 928 000 Belgia 1 526 980 000 Alankomaat 1 526 980 000 Tanska 773 154 000 Kreikka 414 190 000 Portugali 266 922 000 Irlanti 193 288 000 Luxemburg 38 658 000." 3 artikla Korvataan pankin perussäännöstä tehdyn pöytäkirjan 5 artiklan 1 kohta seuraavasti: "1.Jäsenvaltiot maksavat merkittyä pääomaa määrällä, joka on keskimäärin 9,01367457 prosenttia 4 artiklan 1 kohdassa määritetyistä summista." 4 artikla Korvataan pankin perussäännöstä tehdyn pöytäkirjan 10 artikla seuraavasti: "10 artikla Jollei tässä perussäännössä toisin määrätä, valtuusto tekee päätökset jäsentensä äänten enemmistöllä. Enemmistön on edustettava vähintään 45 prosenttia merkitystä pääomasta. Valtuuston äänestyksiin sovelletaan tämän sopimuksen 148 artiklan määräyksiä." 5 artikla Korvataan pankin perussäännöstä tehdyn pöytäkirjan 11 artiklan 2 kohdan ensimmäinen, toinen ja kolmas alakohta seuraavasti: "2. Hallintoneuvostossa on 22 jäsentä ja 12 varajäsentä. Valtuusto nimittää hallintoneuvoston jäsenet viideksi vuodeksi kerrallaan seuraavasti: - kolme Saksan liittotasavallan nimeämää jäsentä, - kolme Ranskan tasavallan nimeämää jäsentä, - kolme Italian tasavallan nimeämää jäsentä, - kolme Ison-Britannian ja Pohjois-Irlannin yhdistyneen kuningaskunnan nimeämää jäsentä, - kaksi Espanjan kuningaskunnan nimeämää jäsentä, - yhden Belgian kuningaskunnan nimeämän jäsenen, - yhden Tanskan kuningaskunnan nimeämän jäsenen, - yhden Helleenien tasavallan nimeämän jäsenen, - yhden Irlannin nimeämän jäsenen, - yhden Luxemburgin suurherttuakunnan nimeämän jäsenen, - yhden Alankomaiden kuningaskunnan nimeämän jäsenen, - yhden Portugalin tasavallan nimeämän jäsenen, - yhden komission nimeämän jäsenen. Valtuusto nimittää varajäsenet viideksi vuodeksi kerrallaan seuraavasti: - kaksi Saksan liittotasavallan nimeämää varajäsentä, - kaksi Ranskan tasavallan nimeämää varajäsentä, - kaksi Italian tasavallan nimeämää varajäsentä, - kaksi Ison-Britannian ja Pohjois-Irlannin yhdistyneen kuningaskunnan nimeämää varajäsentä, - yhden Tanskan kuningaskunnan, Helleenien tasavallan ja Irlannin yhteisellä sopimuksellaan nimeämän varajäsenen, - yhden Benelux-maiden yhteisellä sopimuksella nimeämän varajäsenen, - yhden Espanjan kuningaskunnan ja Portugalin tasavallan yhteisellä sopimuksellaan nimeämän varajäsenen, - yhden komission nimeämän varajäsenen." 6 artikla Korvataan pankin perussäännöstä tehdyn pöytäkirjan 12 artiklan 2 kohdan toinen virke seuraavasti: "Määräenemmistön edellytyksenä on yhteensä 15 ehdotuksen puolesta annettua ääntä." 7 artikla Korvataan pankin perussäännöstä tehdyn pöytäkirjan 13 artiklan 1 kohdan ensimmäinen alakohta seuraavasti: "Hallituksen muodostavat puheenjohtaja ja kuusi varapuheenjohtajaa, jotka valtuusto nimittää kuudeksi vuodeksi hallintoneuvoston ehdotuksesta. Heidät voidaan nimittää uudeksi toimikaudeksi." TOINEN OSA MUUT MÄÄRÄYKSET 8 artikla 1. Espanjan kuningaskunta maksaa 91 339 340 ECUa ja Portugalin tasavalta 12 040 186 ECUa kumpikin omana osuutenaan jäsenvaltioiden 1 päivään tammikuuta 1986 mennessä maksamasta pääomasta, viitenä samansuuruisena puolivuotiseränä, jotka erääntyvät 30 päivänä huhtikuuta ja 31 päivänä lokakuuta. Ensimmäiset erät suoritetaan mainituista päivistä liittymispäivää lähinnä seuraavana päivänä. 2. Espanjan kuningaskunta ja Portugalin tasavalta osallistuvat 15 päivänä kesäkuuta 1981 ja 11 päivänä kesäkuuta 1985 päätettyjen pääomankorotusten johdosta liittymisajankohtana vielä maksamatta olevaan osaan pääomasta suhteellisin osuuksin ja kyseisiä pääomankorotuksia koskevan aikataulun mukaisesti. 3. Edellä 1 kohdan nojalla ja 15 päivänä kesäkuuta 1981 päätetyn pääomankorotuksen jälkeen vielä maksamatta olevat summat vastaavat niitä uusien jäsenvaltioiden maksettavina olevia osuuksia pääomasta, jotka on laskettu pankin perussäännöstä tehdyn pöytäkirjan 5 artiklan määräysten mukaisesti, joissa jäsenvaltioiden maksettavaksi jääväksi osuudeksi vahvistetaan 10,17857639 prosenttia pääomasta, joka on merkitty ennen 2 kohdassa tarkoitettua, 11 päivänä kesäkuuta 1985 tehtyä pääomankorotusta. 9 artikla Espanjan kuningaskunta ja Portugalin tasavalta osallistuvat 8 artiklan 1 kohdassa määrättyinä päivinä vararahastoihin, lisärahastoihin ja rahastoja vastaaviin varauksiin sekä rahastoihin ja varauksiin vielä varattavaan summaan, joka vastaa pankin hyväksytyssä taseessa esitetyn tuloslaskelman tulosta, kumpikin summalla, joka vastaa Espanjan kuningaskunnan osalta 7,031 / 92,0421875 = 7,63888842 % kyseisistä rahastoista ja varauksista ja Portugalin tasavallan osalta 0,9268125 / 92,0421875 = 1,00694315 % kyseisistä rahastoista ja varauksista. 10 artikla Espanjan kuningaskunta ja Portugalin tasavalta maksavat tämän pöytäkirjan 8 ja 9 artiklassa määrätyt maksut vapaasti vaihdettavina kansallisina valuuttoinaan. Maksettavia summia laskettaessa otetaan huomioon kyseisiä maksupäiviä edeltävän kuun viimeisenä työpäivänä voimassa ollut ECUn ja pesetan sekä ECUn ja escudon välinen vaihtokurssi. Samaa laskentamenettelyä käytetään myös pankin perussäännöstä tehdyn pöytäkirjan 7 artiklassa määrätyn pääoman mukauttamisessa, joka koskee myös Espanjan kuningaskunnan ja Portugalin tasavallan jo maksamia summia. 11 artikla 1. Valtuusto lisää hallintoneuvoston jäsenmäärää liittymisestä alkaen nimittämällä siihen kaksi Espanjan kuningaskunnan nimeämää jäsentä ja yhden Portugalin tasavallan nimeämän jäsenen sekä yhden Espanjan kuningaskunnan ja Portugalin tasavallan yhteisellä sopimuksellaan nimeämän varajäsenen. 2. Näin nimitettyjen kahden jäsenen ja yhden varajäsenen toimikausi päättyy, kun valtuuston vuosikokous, jossa tarkastetaan varainhoitovuoden 1987 vuosikertomus, päättyy. 12 artikla 1. Valtuusto nimittää hallintoneuvoston ehdotuksesta tämän pöytäkirjan 7 artiklassa tarkoitetun kuudennen varapuheenjohtajan kolmen kuukauden kuluessa liittymisestä. 2. Täten nimitetyn varapuheenjohtajan toimikausi päättyy samalla, kun valtuuston vuosikokous, jossa tarkastetaan varainhoitovuoden 1987 vuosikertomus, päättyy.